Leqdic-a yettwebḍa d iḥricen, deg tazwara akk nemmeslay-d ɣef yiferdisen n tesnarrayt i d-nettaf deg tezwert tamatut, syin akkin nekcem deg uḥric n teẓri i nebḍa ɣef sin yixfawen, amezwaru ad d-naf deg-s ayen yerzan inzi, nefka-d kra n tbadutin fell-as almend n kra n yimussnawen, nebder-d daɣen tulmisin n yinzi seg tama temsislit, tasnalɣa akked tesnamka, syin akkin nefka-d talɣa taseddasant-ines, nufa-d dakken inzi yettili ama d aḥerfi ama d uddis, nefka-d daɣen azal n yinzi deg tmetti, deffir-s nessemgared-d gar yinzan d lemɛun acku ttemcabin gar-asen s waṭas, syin nefka-d awal-nneɣ ɣef yinzan s yisental iɣef d-ttawin. Tin ɣer-s, d ixef n tseddast, deg-s nemmeslay-d deg tazwara ɣef umyag akked yisem seg tama n talɣa, syin nɛedda ɣer twuri-nsen acku leqdic-a iswi-is amezwaru d asebgen n twuri n wawalen deg teyirt n yinzi, deffir-s srid nɛedda ɣer tefyirt d tsekkiwin-ines, nemmeslay-d fell-asent akk s tafyirt taddayt iwumi neqqar daɣen uddus amseɣru, s tefyirt taḥerfit s tefyirt tuddist iwakken ad nessiweḍ ad nssemgired gar-asent wa ad nesɛu tazmert iwakken ad nebḍu inzan yellan de wammud ilmend n tsekkiwin n tefyar. Ma yella d aḥric win sin deg leqdic-a yella-d ɣef tesleḍt taseddasant; deg-s inzannni i d-nefren seg wammud i nseqdec nexdem-iten yal yiwen deg tsekka-ines: